
           	    REPUBLIKA HRVATSKA
  	  PRIMORSKO-GORANSKA ŽUPANIJA
                     	  GRAD KASTAV
	UPRAVNI ODJEL ZA PROSTORNO UREĐENJE,
  KOMUNALNI SUSTAV I ZAŠTITU OKOLIŠA

KLASA: 112-03/26-01/03
URBROJ: 2170-7-02/04-26-2
Kastav, 8. srpnja 2026. godine 
UPUTE I OBAVIJESTI KANDIDATIMA
· koji podnose prijavu na Oglas za prijam u službu u Upravni odjel za prostorno uređenje, komunalni sustav i zaštitu okoliša Grada Kastva, na određeno vrijeme radi zamjene duže vrijeme odsutnog službenika, uz obvezni probni rad u trajanju od dva mjeseca, na radno mjesto Savjetnik za imovinsko-pravne poslove - 1 izvršitelj/ica.

       I.    Opis poslova radnog mjesta

· sudjeluje u postupcima, izrađuje prijedloge ugovora i ostalih akata, priprema javne natječaje te pojedinačne akte vezano za stjecanje i otuđenje nekretnina za gradske investicije,
· sudjeluje u postupcima, izrađuje prijedloge ugovora i ostalih akata, priprema javne natječaje te pojedinačne akte vezano za stjecanje i otuđenje nekretnina na zahtjev stranaka,
· sudjeluje u postupcima imovinskopravne pripreme zemljišta, pribave dokumentacije od nadležnih organa, suglasnosti stranaka, elaborata procjene vrijednosti nekretnina vezano uz stjecanje i otuđenje nekretnina,
· sudjeluje u postupcima, izrađuje prijedloge ugovora i ostalih akata, priprema javne natječaje te pojedinačne akte vezano za stjecanje i otuđenje pokretnina,
· sudjeluje u postupcima razvrgnuća suvlasničke zajednice na nekretninama te brisanja hipoteka u zemljišnim knjigama na nekretninama,
· sudjeluje u postupcima rješavanja imovinskopravnih odnosa između Grada i Republike Hrvatske uključujući pribavu cjelokupne dokumentacije te praćenje provedbe zemljišnoknjižnih postupaka,
· izrađuje prijedloge suglasnosti i ugovora potrebnih za postavljanja predmeta/objekata, instalacija ili uređaja na komunalnu infrastrukturu, javne površine, zemljišta što uključuje osnivanje, izmjenu i brisanje stvarnih prava,
· sudjeluje u postupcima vezanim uz upis nerazvrstanih cesta i komunalne infrastrukture u zemljišne knjige i katastarske evidencije u pravnom aspektu što uključuje pravno rješavanje imovinskopravnih odnosa, pripremu potrebne dokumentacije i očitovanja,
· sudjeluje u izradi prijedloga općih akata iz nadležnosti upravnog odjela sukladno uputama pročelnika i suradnji s voditeljima odsjeka,
· prati zakone i druge propise te daje pravna i stručna mišljenja iz nadležnosti upravnog odjela,
· u okviru svoje nadležnosti prima stranke i daje odgovarajuća obrazloženja i tumačenja,
· obavlja ostale poslove po nalogu pročelnika upravnog tijela.

II. Podaci o plaći radnog mjesta
[bookmark: _Hlk217025725][bookmark: _Hlk217025627]Plaću službenika čini umnožak koeficijenta složenosti poslova radnog mjesta, utvrđenog člankom 2. Odluke o koeficijentima za obračun plaće službenika i namještenika ("Službene novine Grada Kastva" br. 12/23, 14/25), koji iznosi 2,70 i osnovice za obračun plaće, utvrđene Odlukom o osnovici za obračun plaće službenika i namještenika, KLASA: 120-01/26-01/01, URBROJ: 2170-7-02/05-26-1, od 7. siječnja 2026. godine, koja iznosi 1.050,00 eura, uvećan za 0,5% za svaku navršenu godinu radnog staža.

III. Prethodna provjera znanja i sposobnosti kandidata
Prethodnu provjeru znanja i sposobnosti kandidata provodi Povjerenstvo za provedbu Oglasa za prijam u službu.
Prethodna provjera znanja i sposobnosti kandidata čije su prijave uredne i koji ispunjavaju formalne uvjete provest će se putem pisanog testiranja, provjere praktičnog rada na računalu i intervjua. 
Kandidati su obvezni pristupiti prethodnoj provjeri znanja i sposobnosti. Ako kandidat ne pristupi prethodnoj provjeri znanja i sposobnosti smatra se da je povukao prijavu na oglas. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada na računalu.
[bookmark: _Hlk202166874][bookmark: _Hlk202166905]Vrijeme i mjesto održavanja prethodne provjere znanja i sposobnosti kandidata objavit će se na službenoj internetskoj stranici Grada Kastva (www.kastav.hr), najmanje pet dana prije održavanja.
Provjera putem pisanog testiranja obuhvaća sljedeća područja: lokalna i područna (regionalna) samouprava, opći upravni postupak i imovinsko-pravni poslovi. Provjera putem praktičnog rada na računalu obuhvaća rješavanje praktičnih zadataka u programima Microsoft Word i Microsoft Excel.

IV. Područja i pravni izvori za pripremanje kandidata 
Pisano testiranje obuhvaća pitanja iz područja: lokalna i područna (regionalna) samouprava, opći upravni postupak i imovinsko-pravni poslovi, sukladno sljedećim pravnim izvorima:

· Zakon o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20),
· Statut Grada Kastva ("Službene novine PGŽ" br. 04/18, 36/18, "Službene novine Grada Kastva" br. 5/20, 3/21, 2/25),
· Zakon o općem upravnom postupku ("Narodne novine" br. 47/09, 110/21),
· Uredba o uredskom poslovanju ("Narodne novine" br. 75/21),
· Zakon o vlasništvu  i drugim stvarnim pravima ("Narodne novine" br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15,  94/17),
· Zakon o zemljišnim knjigama ("Narodne novine" br. 63/19, 128/22, 155/23, 127/24), članci 1. – 149.,
· Zakon o komunalnom gospodarstvu ("Narodne novine" br. 68/18, 110/18, 32/20, 145/24), članci 59 - 65. i članak 132.,
· Zakon o cestama ("Narodne novine" br. 84/2011, 18/2013, 22/2013, 54/2013, 148/2013, 92/2014, 110/2019, 144/2021, 114/2022, 114/2022, 4/2023, 133/2023, 156/2025), članci 98. – 107. i 131. – 133.
· Odluka o raspolaganju nekretninama i pokretninama Grada Kastva ("Službene novine Grada Kastva" br. 11/23).

Provjera putem praktičnog rada na računalu obuhvaća rješavanje praktičnih zadataka u programima Microsoft Word i Microsoft Excel.

Pročelnik
Dalibor Babić, dipl.ing.građ., v.r.

